paragraph_text: Waama muškarcu posao je lov i čišćenje polja i čuvanje stoke. Ženski je zadatak sakupljanje šumskih produkata, i domaći kućanski poslovi, kao što je kuhanje i djeca. U farmerskim i ribarskim poslovima pomažu oba spola. Trgovina je važna crncu, pa tako i narodu Waama. Trgovinom se bave i muškarci žene. Glavni roba u waama-trgovini su sol, crveni luk, dimljeno ili sušeno meso, riža, ulje i orasi. Sela su kompaktna, kuće kružnog oblika, sa zidovima od ćerpiča, odnosno opeka sušenih na suncu. Obitelj je proširena. Svaka lokalna zajednica ima ritualnog vođu, a to je najstariji muškarac iz loze koja je prva zauzela seosko zemljište. Ženidba se vrši posredstvom glava dviju proširenih obitelji, i u vrijeme dok je djevojka još bila u dječjoj dobi. Muškarac često mora raditi na zemlji djevojčinog oca, sve do ženidbe, a ponekad i nakon toga. Nakon što djevojka počne živjeti s mladoženjom, mladoženja mora isplatiti djevojčinu obitelj.